Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani todistaa, -
että Raamatun pääsiäisjuhla on avain Ilmestyskirjan salaisuuksiin.
Juhla on suunnitelma, joka auttaa sinua ymmärtämään lopunaikoja.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki! Tämä on Sinun ohjelmasi. Ota Sinä ohjakset!
Vapautan Jumalan kirkkauden Jeshuan nimessä kaiken ylle, mitä teemme.
Useimmat juutalaiset, jotka uskovat Jeesukseen, -
ovat kohdanneet Hänet yliluonnollisella tavalla.
Niin kävi myös vieraalleni, rabbi Kirt Schneiderille.
Mitä tapahtui juutalaispojalle, joka oli lukionsa painimestari -
ja varttui yhteisössä, missä lähes kaikki olivat juutalaisia, -
niin että hänestä tuli niin rohkea Jeesuksen puolestapuhuja?
Painista tuli identiteettini. Aloitin painin 7. luokalla.
Joka vuosi panostin siihen enemmän, kunnes urheilu oli lähes ammattini.
Harjoittelin läpi vuoden. Olin hyvin määrätietoinen ja kurinalainen.
Lopulta koin olevani voittamaton.
Oloni oli turvallinen ja tunsin itseni vahvaksi siinä ympäristössä.
Sain painistipendin collegeenkin.
Mutta kun poistuin painimatolta viimeisen lukio-otteluni jälkeen, -
menetin välittömästi käsityksen siitä, kuka olin.
Tajusin, ettei painilla olisi enää mitään merkitystä elämässäni.
Olin vanhin lapsi ja lähtisin pian kotoa opiskelemaan.
Paini ei enää kuuluisi maailmaani. Menetin identiteettini ja suuntani.
Tunsin pelkoa tajutessani, etten hallinnut enää elämääni -
ja että maailmassa oli minua vahvempia voimia, kuten kuolema.
Olin syöksykierteessä.
Vietin suuren osan ensimmäisestä opiskeluvuodestani nukkumalla.
Yritin paeta piinaavaa oloani.
Koin paholaisen nauravan minulle. Olin melkein kuin riivattu.
En tiennyt paholaisesta teologisesti mitään, mutta saatoin tuntea hänet.
Olin eksyksissä ja etsin vastauksia.
Keskeytin lopulta opinnot. Toivoin rikastumisen kohentavan oloani.
Tiesin, ettei raha olisi ratkaisu, mutten keksinyt mitään muutakaan.
Mietin, että ehkä se auttaisi hieman ja ryhdyin perustamaan yritystä.
Sitten kuulin yhdestä kirjasta.
Olin myyntipäällikkönä yrityksessä, joka myi tietosanakirjoja.
Juttelin erään kollegani kanssa.
Hän luki intialaisgurusta kertovaa kirjaa "Joogin omaelämäkerta".
Guru pystyi leijumaan ilmassa.
Se kiehtoi minua. Leijuminen tuntuisi varmaan taivaalliselta.
Ostin kirjan. Se oli ensimmäinen kirja, jonka ostin omilla rahoillani.
Luin kirjaa. Menin nukkumaan.
En ollut ikinä kuullut Jeesuksesta. Hän oli yhtä vieras kuin kuu-ukko.
Lukiessani tuota new age -kirjaa menin nukkumaan. Vuosi oli 1978.
Oli kuuma elokuun yö. Selvennän, etten ikinä ollut käyttänyt LSD:tä.
Minut herätettiin unestani tilaan, jossa olin tietoisesti valveilla.
Tajusin äkkiä, etten nukkunut enää. Tiedostin olevani tietoinen.
Siinä tilassa näin näyn.
Näin Jeesuksen ristillä, väreissä. Näin maaston ristin ympärillä.
Ihmiset katselivat Häntä kauempana.
Sitten punainen valonsäde laskeutui taivaasta, taivaansinen yläpuolelta.
Punainen valonsäde loisti suoraan Jeesuksen päähän.
Valonsäde tuli ylhäältä taivaasta, joten tiesin sen tulevan Jumalalta.
Tiesin Jumalan näyttäneen minulle, että Jeesus oli tie Hänen luokseen.
Sait siis ilmestyksen Jeesuksesta.
Miten vanhempasi suhtautuivat?
Asuin silloin vanhempieni luona. Nousin seuraavana aamuna.
Kerroin innoissani tapahtuneesta. En osannut arvatakaan reaktiota.
Ei kotona ollut puhuttu Jeesuksesta, ja olin innoissani saatuani toivoa.
He eivät aluksi sanoneet mitään, mutta aloin puhua asiasta kaikille.
Joku neuvoi hankkimaan Uuden testamentin, joten hankin sellaisen.
Aloin ahmia Uutta testamenttia.
Heitin pois joogikirjan tajuttuani, että se opetti jotain ihan muuta.
Näytin innoissani jakeita isälleni:
"Katso, Jumala sovitti maailman itsensä kanssa Kristuksen kautta!"
Kun vanhempani tajusivat minun olevan tosissani, he hätääntyivät.
He palkkasivat maan kuuluisimman kulttiasiantuntijan, Ted Patrickin -
ja lennättivät hänet Kaliforniasta.
Isä sanoi, että menisimme ostamaan ravintolan ja ryhtyisimme yrittäjiksi.
He ajoivat minut hotellille.
Luulin saapuvani liikeneuvotteluun, mutta ovi suljettiinkin takanani.
Huoneessa oli arvokkaan näköinen mies puvussaan, Ted Patrick.
Hänellä oli kaksi miehenjärkälettä turvamiehinään, ja ovi suljettiin.
Ted sanoi: "Nyt puhutaan kulteista."
He alkoivat näyttää projektorilta filminauhaa Hare Krishnoista.
He osoittivat yhtä tanssivaa lasta.
Ted sanoi: "En voi auttaa häntä, koska hän tuntee vain tuon kultin."
"Sinä taas elit 20 vuotta normaalina ihmisenä. Sinut saan järkiisi."
Sanoin: "Ei minua ole ohjelmoitu. Uskon vain Jeesukseen Messiaana."
Hän sanoi: "Turha sitten murehtia." Yksi korstoista käski minun istua.
Olin siis loukussa.
Pyysin saada käydä vessassa, ja he antoivat minulle luvan.
Menin siellä polvilleni. Pyysin, että Herra varjelisi minua.
Minut tuotiin lopulta kotiin. Toinen korstoista nukkui huoneessani.
Seuraavana päivänä ajoimme kuntoutustalolle San Diegoon.
Minua vietiin rannalle ja baariin.
He toivoivat minun tulevan järkiini, kun en tavannut ohjelmoijaani.
He eivät tajunneet, ettei se ollut ihminen, joka puhui sinulle.
Minun kävi sääliksi vanhempiani, että he tuhlasivat rahojaan siihen.
Haluan kuulla, mitä pääsiäisjuhla paljastaa meille lopunajoista.
Yliluonnollista-ohjelma jatkuu hetken kuluttua.
Kun lähetät meille rukouspyynnön, -
se tulostetaan ja laitetaan koriin, joka viedään rukoushuoneeseen.
Joka aamu työntekijämme valitsevat itselleen oman pinon.
He lukevat pyynnöt huolellisesti ja rukoilevat jokaista erikseen.
Jos sinä tai joku tuntemasi ihminen tarvitsee rukousta, -
lähetä pyyntösi tähän osoitteeseen -
tai soita tai tekstaa numeroomme.
Yliluonnollista-ohjelma jatkuu.
Kirt kävi raamattukoulun, jossa ei uskottu Hengellä täyttymiseen, -
meni naimisiin ja täyttyi Pyhällä Hengellä. Et kulje massan mukana.
Kiitos Herralle!
Sanot, että alkuseurakunnalla oli vain yksi kirja, Tanak -
eli juutalainen Vanha testamentti, -
ja että Jeesus antoi merkityksen vanhalle liitolle. Selittäisitkö?
Aivan. UT:n ajan uskovilla ei ollut Uutta testamenttia kuten meillä, -
ainoastaan heprealainen Raamattu.
Kun Jeshua oli ristiinnaulittu, opetuslapset olivat musertuneita.
He olivat ymmällään. He olivat jättäneet kaiken Häntä seuratakseen.
He luulivat Messiaan vapauttavan Israelin Rooman vallasta.
He eivät olleet vielä saaneet ilmestystä ylösnousemuksesta.
He lähtivät alakuloisina Emmaukseen.
Heille ilmestyi henkilö, -
joka heistä näytti muukalaiselta, mutta olikin itse asiassa Jeesus.
Muukalainen opetti heille Mooseksen laista, profeetoista ja psalmeista, -
kuinka Kristuksen piti kärsiä.
Sitten Hän avasi heidän silmänsä, niin että he tunnistivat Jeesuksen -
ja näkivät Jeesuksen Mooseksen laissa, profeetoissa ja psalmeissa.
Heidän silmiensä tarvitsi avautua.
Kerro hieman siitä, miten juutalaiset ymmärtävät veren.
En osaa edes sanoin kuvailla, -
miten valtava voima Jeesuksen veressä on.
Hänen verensä erottaa Hänet kaikista muista hengellisistä poluista.
Jumala itse puki ylleen ihmisyyden, kuoli ristillä ja vuodatti verensä.
Veren vuodatus ilmaisee, että Hän antoi elämänsä.
Se on ainoa mahdollinen tapa anteeksiannolle ja sovitukselle.
Oikeudenmukaisuus ja armo vaativat, ettei syntiä voi antaa anteeksi vain, -
koska ihminen pyytää anteeksi ja on pahoillaan teostaan.
Jumalan pyhyys vaatii oikeudenmukaisuutta.
Jumala toimi oikeudenmukaisesti, -
kun viaton Jeesus vuodatti verensä kuollessaan syyllisen puolesta.
Sitä kutsutaan sijaissovitukseksi, -
ja se toistuu kaikkialla heprealaisessa Raamatussa:
Synnit sovitetaan veren kautta, ja viaton kuolee syyllisen puolesta.
Opetat, että Iisak oli täydellinen kuva siitä, mitä oli tulossa.
Juutalaiset uskovat, että langennut maailma oli armon ulkopuolella, -
kunnes Aabraham tarjosi Iisakin uhriksi Herralle.
Sen jälkeen Herra saattoi osoittaa taas armoa Israelille ja maailmalle.
Kertomus on tärkeä, koska siinä Aabraham edustaa Isää Jumalaa.
Iisak edustaa Jeshuaa, mutta yhtä asiaa ei moni tiedä.
Useimmat kristityt ajattelevat jonkin kuvituskuvan perusteella, -
että Iisak on nuori poika ehkä 11-vuotias tai nuorempi.
He ajattelevat, että Iisak toimi vanhempiensa pakottamana.
Rabbiinisessa juutalaisuudessa uskotaan Iisakin olleen 37-vuotias.
Se muuttaa koko tarinan sävyn. Iisak suostui uhrattavaksi.
Hän olisi voinut puolustaa itseään.
Aabraham kuvaa Isää Jumalaa ja Hänen rakkauttaan.
Iisak, aikuinen mies, tarjoutuu uhriksi omasta tahdostaan, -
jotta maailma voi saada armon. Täydellinen kuva Jeshuasta.
Monet kristityt ovat hämmentyneitä.
He eivät ymmärrä Israelin roolia viimeisinä päivinä.
Opettaisitko siitä hieman?
Kaikki alkoi Israelista ja päättyy Israeliin. Jumala ei peru kutsuaan.
Jeshua ei palaa takaisin, ennen kuin juutalaiset sanovat tietyt sanat.
Jeesus itse sanoi: "tästedes te ette näe minua, ennenkuin sanotte:
'Siunattu olkoon hän, joka tulee Herran nimeen'." [Matt. 23:39]
Jeshua ei palaa, -
ennen kuin suuri joukko juutalaisia uskoo Häneen ja kutsuu Häntä.
Mikä sinusta on syynä siihen, -
että monet kristityt eivät näe selvästi Israelin juutalaisia?
Raamatussa puhutaan kuitenkin selvästi Jumalan suunnitelmasta -
yhdistää juutalaiset ja pakanat yhdeksi uudeksi ihmiskunnaksi.
Miksi asia on niin epäselvä? - Uskon, että siihen on monia syitä.
Evankeliumin levitessä juutalaisia uskovia erotettiin synagogista, -
aivan kuin Jeesus oli ennustanut.
Paavali lähetettiin pakanoiden luo, koska juutalaiset torjuivat Jeshuan.
He jäivät lopulta vaille ymmärrystä VT:sta ja juutalaisten roolista.
Se on yksi syy, -
miksi pakanat eivät ymmärrä juutalaisten roolia lunastuksessa.
Luulen myös, että pastorit kokevat olonsa uhatuksi sen vuoksi.
Pastorit eivät halua antaa Israelille sen ansaitsemaa asemaa, -
koska se saa heidät kokemaan itsensä vähemmän tärkeiksi.
Moni ei myöskään osaa siitä opettaa, koska ei ole itse saanut opetusta.
Näistä syistä seurakunta ei ymmärrä juutalaisen kansan merkitystä.
Miten pääsiäinen kertoo Jumalan suunnitelmasta lopunaikoja varten?
Ilmestyskirjassa kutsutaan Jeshuaa Karitsaksi yli 20 kertaa.
Johannes Kastaja esitteli Jeshuan Jumalan Karitsana. [Joh. 1:29]
Se on pääsiäisen sanastoa.
Jotta voisi ymmärtää Ilmestyskirjaa, jossa Jeshua kuvataan Karitsana, -
Ilmestyskirja täytyy ymmärtää pääsiäisen näkökulmasta.
Pääsiäisenä Israel oli Egyptissä, kun vitsaukset langetettiin.
Seurakuntakin on maailmassa -
Jumalan lopulliseen vihan vuodatukseen asti, -
kuten Israel oli Egyptissä, kunnes lopullinen viha vuodatettiin, -
kun Hän hukutti egyptiläiset mereen. Esikuvia on monia.
Jeshua ennakoidaan pääsiäisessä pääsiäislampaan muodossa.
Farao edustaa saatanaa.
Yliluonnollinen meren halkaisu Luvattuun maahan pääsemiseksi -
symboloi ylöstempausta.
En malta odottaa, että katsojat pääsevät lukemaan kirjaasi.
Tauon jälkeen rabbi Schneider kertoo profeetallisesta unestaan, -
joka selventää viimeisiä päiviä.
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Mietin työmatkalla niskakipuani ja sitä, menisinkö kiropraktikolle.
Katsoin sitten YouTubesta jakson, jossa vieraananne oli Ken Peters.
Kun Sid sanoi, että nyt joku paranee niskavaivasta, -
tunsin aallon kulkevan niskani läpi.
Kireys oli kadonnut niskastani, ja pääni kääntyi ilman kipua.
Ohjelmanne on muuttanut uskonelämääni ihmeellisesti.
Puheet ja rukoukset ovat vieneet uskoni aivan uudelle tasolle.
Jumala on todellinen, kaikkivoipa, ja Hänen rakkautensa on rajaton.
Hänessä on tärkeää pysyä. Jeesus todella on tie, totuus ja elämä.
Jos ohjelma on koskettanut sinua, jaa todistuksesi tässä osoitteessa.
Yliluonnollisuudella ei ole rajoja.
Nyt voit vastaanottaa läpimurtosi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas yhtä uutta kristillistä tv-kanavaa, -
vaan elämää muuttavia ohjelmia, joista virtaa Jumalan läsnäolo.
Niitä pitää voida katsoa milloin ja missä ikinä tahansa.
ISN on läsnä, kun sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä voimallisia ohjelmia.
Lataa sovellus ilmaiseksi.
Milloin ja missä tahansa.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
Rabbi, kerro profeetallisesta unestasi, joka koski lopunaikoja.
Olin vanhanaikaisessa valkoisessa kyläkirkossa, jossa oli kirkontorni.
Kirkossa oli noin 200 ihmistä. Seisoimme kaikki penkkien välissä.
Jokainen meistä oli täydellisen keskittynyt palvomaan Jeesusta.
Lauloimme Hänelle.
En ole ikinä kokenut sellaista yhteyttä ja keskittyneisyyttä.
Pyysimme Häntä palaamaan.
Koin hengessäni, että pyysimme Häntä palaamaan niin kiihkeästi, -
koska ihmiset kokivat hätää ja elämästä oli tullut kovaa.
Koin sen, miten palvoimme Jeshuaa kirkkorakennuksessa, -
ja huusimme Häntä palaamaan, -
mutta näyssäni näin myös sen, mitä kirkon ulkopuolella tapahtui.
Ihmiset olivat ahdistettuja.
Pyhä Henki sanoi minulle: Voitelu, joka sinulla on, -
voi muuttaa ahdistettujen ihmisten elämän täysin toisenlaiseksi.
Voitelu, joka tuo muutoksen, on toivo.
Jumalan kansa kantaa voitelua, joka on toivo.
Sitä maailma tarvitsee. Ei vain kannustusta jaksaa, -
vaan toivoa, joka on Jeesuksessa, -
että Hän suojelee ja antaa rauhan sisimpään kaoottisessa maailmassa, -
että Hänessä elämme voitokkaasti ja saamme merkityksen elämälle.
Tämän toivon voi välittää muille. Moni uskova ei uskalla todistaa, -
mutta Jeesuksen toivosta kertominen tekee ihmisiin valtavan vaikutuksen.
Se on Israelin kansallislaulu: Hatikva, toivo.
Toivo on Jumalan tuntemisessa, ei Hänestä tietämisessä.
Se on hyvä ensimmäinen askel, mutta Hänet pitää tuntea omakohtaisesti, -
niin kuin Aabraham, Iisak, Jaakob ja Daavid tunsivat Jumalan.
He eivät olleet täydellisiä, mutta he rakastivat Jumalaa.
Heidän sisällään poreili jotain, mitä maailma ei ymmärrä:
heillä oli yliluonnollinen ilo, joka ei riippunut olosuhteista.
Niin tapahtuu pian myös uskoville, jotka antautuvat täysin Jumalalle.
Toista tämä rukous perässäni ja tarkoita sitä parhaasi mukaan.
Niin sinäkin saat toivon sisällesi. Sano tämä ääneen ja tarkoita sitä.
Rakas Jumala, olen tehnyt monia virheitä.
Kadun niitä todella paljon.
Uskon, että Jeshuan veri, Jeesuksen veri, -
poistaa syntini ja virheeni -
ja tänään on loppuelämäni ensimmäinen päivä.
Aion palvella Sinua Herranani.
Aamen.
Rabbi, siunaa ihmiset lyhyesti.
Herra siunatkoon ja varjelkoon sinua ja valistakoon kasvonsa sinulle.
Herra olkoon sinulle armollinen ja nostakoon sinua kasvoillaan.
Rakkaani, Herra antakoon sinulle runsaasti rauhaansa.
Shalom.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikon ohjelmassa:
Olen Torrey Marcel Harper. Jumala näytti minulle, -
miltä viimeinen Hengen liike näyttää ja miksi jotkut eivät tunnista sitä.
Liity seuraani ensi jaksossa, -
niin kuulet, miten pääset mukaan Jumalan viimeiseen liikehdintään.
Lahjoituksellasi lähetämme 28 ohjelmaa viikossa Israelissa -
ja levitämme evankeliumia juutalaisille ympäri maailmaa.
Suomennos: Katri Filppu